# **POIM 2014-2020**

# **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

Semnare Contract de finanțare

“**Lucrări de reabilitare pentru poduri, podețe și tuneluri de cale ferată – Sucursala Regională de Căi Ferate Timișoara” Faza a II a**

**MINISTERUL TRANSPORTURILOR** în calitate de Organism Intermediar pentru Transport **MINISTERUL DEZVOLTĂRII REGIONALE, ADMINISTRAȚIEI PUBLICE ȘI FONDURILOR EUROPENE,**în calitate de Autoritate de Management pentru Programul Operațional Infrastructura Mare și **COMPANIA NAȚIONALĂ DE CĂI FERATE “CFR” S.A.,**în calitate de Beneficiar al finanțării nerambursabile alocate in cadrul Programului Operational Infrastructura Mare 2014-2020, au încheiat, în data de 9 august 2017, Contractul de Finanțare nr.103 pentru proiectul **“Lucrări de reabilitare pentru poduri, podețe și tuneluri de cale ferată – Sucursala Regională de Căi Ferate Timișoara” Faza a II a.**

Obiectul contractului de finanțare **“Lucrări de reabilitare pentru poduri, podețe și tuneluri de cale ferată – Sucursala Regională de Căi Ferate Timișoara” Faza a II a** este reprezentat de acordarea finanțării nerambursabile de către AM POIM, pe durata stabilită și în conformitate cu obligațiile asumate prin Contractul de Finanțare, inclusiv Anexele care fac parte integrantă din acesta.

Valoarea totală a contractului este de **13.135.089,96 lei** (fără TVA) si va fi finanțat prin Programul Operational Infrastructura Mare 2014-2020 astfel: **75% din valoarea totală eligibilă aprobată – 8.724.806,17 lei este asigurată din F.E.D.R.**, iar restul de 25% în valoare de **2.908.268,72 lei** va fi finanțat din bugetul beneficiarului.

Perioada de implementare a Proiectului este de 52 luni, respectiv între 18.05.2014 și 30.08.2018 la care se adaugă, după caz, și perioada de desfășurare a activităților proiectului înainte de semnarea Contractului de Finanțare, conform regulilor de eligibilitate a cheltuielilor.

La finalizarea Fazei 2 a proiectului **“Lucrări de reabilitare pentru poduri, podețe și tuneluri de cale ferată – Sucursala Regională de Căi Ferate Timișoara” Faza a II a** se vor indeplini toți indicatorii asumați, atât prin Programul Operațional Sectorial Transport 2007-2013, cât și prin programul Operațional Infrastructura Mare 2014-2020.

Proiect cofinanţat din Fondul European de Dezvoltare Regională prin Programul Operational Infrastructura Mare 2014-2020.

Date de contact:

Carmen Moraru, Director General Organismul Intermediar pentru Transport, fax:  0372 825 570